# Amanda Jones

Amanda Jones (Amanda Theodocia o Theodosia Jones, 19 d'octubre de 1835, East Bloomfield, comtat d'Ontario Estat de Nova York - 31 de març de 1914, Brooklyn, Nova York) fou una poetessa estatunidenca i inventora, professora i activista pels drets de les dones,coneguda per la invenció d'un mètode de buit per a l'envasat alimentari, anomenat procés de Jones.

## Biografia

Jones era filla de Henry i Mary Alma (Mott) Jones Era la quarta de dotze germans. Després de sortir de l'escola a l'edat de quinze anys, va començar a treballar com a professora.Més tard, es va donar a conèixer com a escriptora de cançons de guerra a la guerra civil americana i com a poetessa.
Fou innovadora en el camp de la tecnologia aplicada a la conservació d'aliments enllaunats,i l'ús d'oli com a combustible.Com a gerent de la Women's Canning and Preserving Company només va contractar dones.Com a poetessa va publicar diverses col·leccions de poemes, incloent ''Ulah: And Other Poems (1861) A Prairie Idyl, and Other Poems (1882) Rubáiyát of Solomon, and Other Poems (1905) i Poems, 1854–1906 (1906). La seva obres més important és el poema èpic Ulah: An Indian legend versified.

## Influència de l'espiritualisme

Sota la influència dels escrits de Thomas Dick i el moviment espiritualista, Jones es va convertir a l'espiritisme en 1854 i creia ser una mèdium. En 1869, en la creença que els esperits la volien allà, es va traslladar a Chicago, on va escriure per a una sèrie de publicacions periòdiques, incloent Western Rural, Universe, Interior, i Bright Sides.

## Patents i invencions – 1872–1880

En 1872, Jones va desenvolupar un procés d'envasat al buit per conservar els aliments, amb l'ajuda del professor Leroy C. Cooley d'Albany, que era el cunyat de la seva germana Emily. A l'any següent va obtenir cinc patents en relació amb el seu procés, de les quals en dues figura com a únic inventor. De nou, seguint el consell dels esperits amb qui es comunicava amb, va desenvolupar una altra invenció, un cremador d'oli, que es va patentar en 1880. No obstant això, els seus intents d'establir negocis basats en les seves invencions no van tenir èxit, i ella va tornar a escriure, i va publicar A Prairie Idyll el 1882.

## Referències

* ↑ «Amanda Theodosia Jones» (en anglès). femilogue.blogspot.com. [Consulta: 10 març 2017].
* ↑ Charles Dudley Warner. books.google.pl. A Library of the World's Best Literature - Ancient and Modern - Vol.XLII. Dictionary of Authors (A-J) (en anglès), 1896 (2008), p. 292 [Consulta: 10 març 2017].
* ↑ «Amanda Theodosia Jones» (en anglès). findagrave.com. [Consulta: 10 març 2017].
* 1 2 3 4 «Amanda Theodosia Jones, Inventor and Owner of All-Woman Business» (en anglès). americacomesalive.com. [Consulta: 10 març 2017].
* ↑ «Amanda Jones. Inventor of Vacuum Canning» (en anglès). legaciesremembered.com. Arxivat de l'original el 2017-03-12. [Consulta: 10 març 2017].
* ↑ "Jones, Amanda Theodosia," Notable American Women: A Biographical Dictionary, Volumes 1–3: 1607–1950. Edward T. James, Janet Wilson James, Paul Boyer, Eds. Cambridge, MA: Belknap Press of Harvard University Press, 1974, vol. 2, pp.284–85.

## Bibliografia

* Amanda T. Jones. «Ulah, and Other Poems» (en anglès). Archive.org, 1861. [Consulta: 10 març 2017].
* Holly Cefrey. «The Inventions of Amanda Jones: The Vacuum Method of Canning and Food Preservation» (en anglès). books.google.pl, 2003. [Consulta: 10 març 2017].

## Enllaços externs

* Amanda T. Jones. «Poems» (en anglès). quod.lib.umich.edu. [Consulta: 10 març 2017].